KLASA: 402-01/21-01/01

URBROJ: 2109-60-01-21-1

Temeljem članka 28. stavka 1. Zakona o javnoj nabavi ( NN broj 120/16) i članka 63. Statuta Gospodarske škole, Školski odbor Gospodarske škole dana 28. siječnja 2021. godine donio je na 51. sjednici Školskog odbora održanoj dana 28. siječnja 2021. godine

**PLAN NABAVE**

**GOSPODARSKE ŠKOLE ZA 2021. GODINU**

**Članak 1.**

Plan nabave Gospodarske škole (u daljnjem tekstu: Plan nabave) donosi se za proračunsku godinu, a sadrži podatke o predmetu nabave, evidencijskom broju nabave, brojčanoj oznaci predmeta nabave iz Jedinstvenog rječnika javne nabave (CPV), procijenjenoj vrijednosti nabave ako je poznata, vrsti postupka, sklapa li se ugovor o javnoj nabavi ili okvirni sporazum, planirani početak postupka, planirano trajanje ugovora o javnoj nabavi ili okvirnog sporazuma.

**Članak 2.**

Plan nabave čini skup nabava Gospodarske škole koje se provode sukladno Zakonu o javnoj nabavi ili Pravilniku o provedbi postupka jednostavne nabave. Planom nabave obuhvaćeni su predmeti nabave čija je procijenjena vrijednost jednaka ili veća od 20.000,00 kuna (bez PDV-a). Zakon o javnoj nabavi se ne primjenjuje za nabavu robe i usluga procijenjene vrijednosti do 200.000,00 kuna, odnosno za nabavu radova do 500.000,00 kuna (u daljnjem tekstu: jednostavna nabava).

**Članak 3.**

Predmet nabave se određuje na način da predstavlja njegovu tehničku, tehnološku, oblikovnu, funkcionalnu i/ili drugu cjelinu.

**Članak 4.**

Procijenjena vrijednost nabave mora biti valjano određena u trenutku početka postupka javne nabave.

Izračun procijenjene vrijednosti nabave temelji se na ukupnom iznosu, bez poreza na dodanu vrijednost (PDV-a). Pri izračunu procijenjene vrijednosti nabave naručitelj mora uzeti u obzir ukupnu vrijednost nabave, koja uključuje sve opcije i moguća obnavljanja ugovora što se izričito određuje u dokumentaciji o nabavi

Zakon o javnoj nabavi ne primjenjuje se za nabavu:

1. robe i usluga te provedbu projektnih natječaja procijenjene vrijednosti manje od 200.000,00 kn
2. radova procijenjene vrijednosti manje od 500.000,00 kn.

**Članak 5.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Evidencijski broj nabave** | **Predmet nabave (najviše 200 znakova)** | **Brojčana oznaka predmeta nabave iz Jedinstvenog rječnika javne nabave (CPV)** | **Procijenjena vrijednost nabave (u kunama)** | **Vrsta postupka (uključujući i jednostavnu nabavu)** | **Predmet podijeljen na grupe?** | **Sklapa se Ugovor/okvirni sporazum/narudžbenica?** | **Planirani početak postupka** | **Planirano trajanje ugovora ili okvirnog sporazuma** |
| J-001/2021 | Nabava priključnog vozila za teretno vozilo (kamion) | 34223000-6 | 64.000,00 | Postupak jednostavne nabave | NE | Ugovor | 2/2021 | 90 dana |
| J-002/2021 | Nabava osobnog automobila | 34110000-1 | 80.000,00 | Postupak jednostavne nabave | NE | Ugovor | 2/2021 | 90 dana |
| J-003/2021 | Nabava malčera | 16810000-6 | 25.000,00 | Postupak jednostavne nabave | NE | Ugovor | 2/2021 | 90 dana |
| J-004/2021 | Opskrba električnom energijom | 09310000-5 | 61.950,00 | Postupak jednostavne nabave | NE | Ugovor | 5/2021 | 1 godinu |
| J-005/2021 | Izrada i montaža učionice | 45451200-5 | 32.000,00 | Postupak jednostavne nabave | NE | Ugovor | 3/2021 | 90 dana |
| J-006/2021 | Opskrba plinom | 09123000-7 | 118.400,00 | Postupak jednostavne nabave | NE | Ugovor | 12/2021 | 1 godinu |
| JN-07/2021 | Energetska obnova zgrade Gospodarske škole | 45454000-4 | 7.407.827,00 | Otvoreni postupak | DA | Ugovor | 6/2021 | 2 godine |
| JN-08/2021 | Usluga stručnog nadzora za radove energetske obnove zgrade Gospodarske škole Čakovec | 71247000-1 | 216.000,00 | Otvoreni postupak | NE | Ugovor | 6/2021 | 2 godine |

**Članak 6.**

Ravnatelj Gospodarske škole određuje dinamiku i prioritet nabave na temelju ostvarenja prihoda i primitaka u određenom vremenskom periodu te se ovlašćuje da sukladno Zakonu o javnoj nabavi i Planu nabave, sklopi ugovore i okvirne sporazume s odabranim ponuditeljima.

**Članak 7.**

Ovaj Plan nabave objavit će se na internetskim stranicama Gospodarske škole i na stranicama EOJN.

Ravnatelj: Predsjednik Školskog odbora:

Renato Vinko, mag. ing. Elvis Novak, dipl. ing.